PATVIRTINTA

Klaipėdos Tauralaukio progimnazijos direktoriaus

2023 m. spalio 2 d. įsakymu Nr. V-72

PRITARTA

Progimnazijos tarybos posėdžio

2023 m. rugsėjo 29 d. protokoliniu nutarimu

(protokolas Nr. V5- 3)

PRITARTA

Klaipėdos miesto savivaldybės administracijos Švietimo skyriaus vedėjo

2023 m. lapkričio 3 d. įsakymu Nr. ŠV1-230

**KLAIPĖDOS TAURALAUKIO PROGIMNAZIJOS, KODAS 291792710,**

**2024–2026-ųjų METŲ STRATEGINIS PLANAS**

**VEIKLOS KONTEKSTAS**

Klaipėdos Tauralaukio progimnazijos 2024–2026 metų strateginis planas (toliau – Strateginis planas) parengtas, atsižvelgiant į šalies švietimo strategiją, Klaipėdos miesto savivaldybės strateginio planavimo dokumentus, švietimo būklę, Klaipėdos Tauralaukio progimnazijos (toliau – Progimnazija) bendruomenės poreikius ir Progimnazijos veiklą kontroliuojančių institucijų nurodymus.

Strateginiu planu siekiama, įgyvendinant valstybinę švietimo politiką, teikti kokybiškas švietimo paslaugas, atitinkančias nuolat kintančias visuomenės reikmes, tenkinti klaipėdiečių ugdymosi poreikius švietimo srityje, taupiai ir tikslingai naudoti švietimui skirtus išteklius.

Strateginiame plane numatytos lėšos bus skiriamos darbuotojų darbo užmokesčiui, kvalifikacijos tobulinimui, socialinio draudimo įmokoms, Progimnazijos pastatų išlaikymui, komunalinėms paslaugoms, mokinių maitinimui, remonto darbams, prekėms ir paslaugoms.

Progimnazijoje patvirtinta 45,45 etato finansuojamo iš mokinio krepšelio (VB) lėšų, iš jų

30,87 mokytojų etatai. 27,11 etatų finansuojami iš savivaldybės biudžeto (SB) lėšų, 4,11 etato, išlaikomų iš savivaldybės biudžeto ir iš gaunamų pajamų.

Vadovaujantis Klaipėdos miesto savivaldybės tarybos 2019–2023 metų veiklos prioritetais, patvirtintais Savivaldybės tarybos 2019 m. liepos 25 d. sprendimu Nr. T2-247, 2023 metų veiklos prioritetais švietimo srityje, patvirtintais Klaipėdos miesto savivaldybės administracijos Švietimo skyriaus vedėjo 2023 m. rugsėjo 13 d. įsakymu Nr. ŠV1-199, Progimnazija 2024–2026 metais planuoja įgyvendinti šiuos prioritetus:

1. Mokinių mokymosi pasiekimų gerinimas, savalaikės ir veiksmingos pagalbos įvairių

gebėjimų mokiniams teikimas, kiekvieno mokinio asmeninės pažangos (ūgties) užtikrinimas taikant individualią mokinio pažangos matavimo sistemą.

1. Profesinio pedagogų tobulėjimo užtikrinimas diegiant atnaujintą ugdymo turinį,

mokomųjų dalykų integralumą, ugdant mokinių dalykines ir asmenines kompetencijas.

1. Aukštos švietimo paslaugų kokybės ir prieinamumo užtikrinimas, formuojant mokyklos

bendruomenės mikroklimatą ir kuriant pozityvią ugdymosi aplinką, didinant kiekvieno bendruomenės nario pasidalintąją lyderystę.

Siekiant užtikrinti ugdymo paslaugų kokybę, šiuolaikinius reikalavimus atitinkančią saugią ugdymo(si) aplinką Progimnazijoje būtina spręsti šias problemas: iki 2023-09-01 d. Tauralaukio mokyklos ikimokyklinio ir priešmokyklinio ugdymo grupių vaikus iki pastato rekonstrukcijos pabaigos perkelti į modulinius pastatus, esančius Valstiečių g.10, Klaipėdoje, papildomai įkurti 3 pradines klases, Donelaičio g. 10, Klaipėdoje, bei dvi penktokų klases Tauralaukio progimnazijoje Klaipėdos g. 31, Klaipėda.

Strateginio plano įgyvendinime dalyvaus 51,92 pedagoginių darbuotojų: direktorius (1 etatas), pavaduotojai ugdymui (2 etatai), logopedas (1,25 etato), specialusis pedagogas (1 etatas), socialinis pedagogas (1etatas), psichologas (1etatas), bibliotekininkas (1,25 etato), 43 mokytojai, 24,75 etato nepedagoginių darbuotojų (direktoriaus pavaduotojas ūkio ir bendriesiems reikalams 1 etatas), IKT specialistas (1 etatas), raštinės administratorius (1 etatas), dokumentų valdymo specialistas (1 etatas), laborantas (0,50 etato), kiemsargis (1,50 etato), valytojos (3,25 etato), darbininkai (1,50 etato), mokytojų padėjėjos (7,25 etato), rūbininkės (2 etatai), virėjos (2,50 etato).

Visi Progimnazijoje dirbantys mokytojai turi aukštąjį išsilavinimą. Progimnazijoje dirba 8 mokytojai, 16 vyresniųjų mokytojų, 15 – mokytojų metodininkų, 4 – mokytojai ekspertai.

Įgyvendinus Strateginį planą, Progimnazijoje bus užtikrintas ugdymo programų įgyvendinimas, sudarytos sąlygos kokybiškam, visapusiškam mokinių ugdymui ir ugdymuisi, mokinių socialiniam ir psichologiniam saugumui, prigimtinių, kultūros, socialinių, pažintinių poreikių tenkinimui, mokinių saugios ir sveikos gyvensenos įgūdžių formavimui.

**01. TIKSLAS. Mokinių mokymosi pasiekimų gerinimas, veiksmingos pagalbos įvairių gebėjimų mokiniams** **teikimas.**

Siekiant šio tikslo, svarbu užtikrinti kokybiškų ugdymo paslaugų teikimą, aktyviau taikyti 2021-05-14 direktoriaus įsakymu Nr. V-44 patvirtintą Progimnazijos Individualios mokinio pažangos ir pasiekimų vertinimo tvarkos aprašą siekiant pamatuoti kiekvieno mokinio asmeninės pažangos ūgtį, laiku ir veiksmingai teikti mokiniui kokybišką pagalbą. Būtina sudaryti sąlygas mokinių ugdymosi galimybių plėtrai: aktyviam dalyvavimui projektinėse veiklose, platesniam neformaliojo švietimo programų pasirinkimui. Ugdymo procese svarbu skatinti mokinių savarankiškumą, ugdyti dalykines ir asmenines kompetencijas, sudaryti sąlygas įvairių mokymosi būdų ir formų patyrimui, sistemingiau taikyti aktyviąsias mokymo(si) strategijas, projektinę veiklą. Didesnį dėmesį skirti mokytojų ir švietimo pagalbos specialistų kvalifikacijos tobulinimui, atestacijai.

Tikslo įgyvendinimo pažanga matuojama pagal lentelėje pateikiamus rezultato vertinimo kriterijus:

| Rezultato vertinimo kriterijaus pavadinimas ir mato vienetas | 2023-ųjų metų  faktas | 2024-ųjų metų | 2025-ųjų metų | 2026-ųjų metų |
| --- | --- | --- | --- | --- |
| 1.Vykdomos ugdymo programos atitinka gyventojų poreikius, (proc.) | 100 | 100 | 100 | 100 |
| 2. Mokinių, dalyvaujančių neformaliojo švietimo programose, dalis nuo bendro Progimnazijos mokinių skaičiaus, (proc.) | 85 | 90 | 95 | 100 |
| 3.Mokinių, kuriems pagal poreikį suteikta specialioji pedagoginė ir psichologinė pagalba dalis nuo bendro mokinių skaičiaus, (proc.) | 100 | 100 | 100 | 100 |
| 4. Mokinių, per metus dalyvavusių edukacinėse-kultūrinėse veiklose, olimpiadose, konkursuose, varžybose, (vnt.) | 413 | 420 | 450 | 500 |
| 5. Mokytojų, tobulinusių kvalifikaciją, dalis nuo bendro mokytojų skaičiaus, (proc.) | 95 | 100 | 100 | 100 |
| 6. Tarptautinių projektų paraiškų, pateiktų per metus, (vnt.) | 10 | 10 | 10 | 10 |

**01.TIKSLĄ ĮGYVENDINANtys UŽDAVINIAI IR PRIEMONĖS.**

**01.01. Uždavinys. Kiekvieno mokinio asmeninės pažangos (ūgties) užtikrinimas.**

Įgyvendinant šį uždavinį, bus vykdomos šios priemonės:

*01.01.01****.*** *Priemonė. Formaliojo ugdymo proceso orientavimas į ugdomosios veiklos tobulinimą taikant aktyviąsias mokymo(si) strategijas*.

Įgyvendinus šią priemonę, bus galima pamatuoti kiekvieno mokinio asmeninės pažangos pokytį. 100 proc. Progimnazijoje dirbančių pradinių klasių ir 95 proc. dalykų mokytojų, taikys „Individualios mokinio pažangos ir pasiekimų vertinimo tvarkos aprašą“ (toliau-aprašas), patvirtintą 2021-05-14 direktoriaus įsakymu Nr.V-44. Planuojama, kiekvienais mokslo metais 5-8 klasių mokinių visų mokomųjų dalykų balų vidurkis pakyla 0,08 proc.. Vadovaujantis aprašu, mokiniai 2 kartus per mokslo metus įsivertins akademinių pasiekimų rezultatus, pokyčius aptars su dalykų mokytojais, klasių vadovais, tėvais (globėjais, rūpintojais) individualių susitikimų „Mokinys-Tėvas-Mokytojas“ metu ir numatys pasiekimų tobulinimo žingsnius. Pasibaigus pusmečiams, mokinių akademiniai pasiekimai bus aptariami mokytojų metodinės tarybos posėdžiuose.

Pamokose sistemingai bus taikomi ekologijos ir aplinkos technologijų sampratos elementai, 100 proc. pradinių klasių mokytojų ir 95 procentai mokytojų dalykininkų ugdomojoje veikloje taikys aktyvaus mokymo(si) strategijas (toliau - strategijas). Progimnazijos administracija tirs strategijų taikymą ugdomojoje veikloje.

Individualizuojant ugdymo turinį, bus siekiama mokinio asmeninės ūgties, sudaromos sąlygos kiekvienam patirti mokymosi sėkmę. Progimnazijos administracija atliks 5-8 klasių mokinių anketinę apklausą „Mokymo ir mokymosi individualizavimas ir diferencijavimas“ parodysiančią ugdymo turinio pritaikymą mokiniui, sąlygų patirti mokymosi sėkmę sudarymą, mokymosi motyvacijos, pažangos ir pasiekimų pokytį bei mokinio asmeninės atsakomybės už savo mokymosi rezultatus lygį.

Per mokslo metus 40 proc. Progimnazijos mokytojų vykdys gerosios patirties sklaidą skaitydami pranešimus, 80 proc. ves atviras veiklas, 40 proc. stebės kolegų vedamas atviras pamokas ir teiks veiksmingą grįžtamąjį ryšį apie pamokos efektyvumą.

Tobulinant tėvų švietimą 2 kartus per mokslo metus bus organizuojami: pradinių klasių individualūs trišaliai susitikimai „Mokinys-Tėvas-Mokytojas“, 5-8 klasių „Tėvų dienos“. Susitikimų metu bus aptariamos ir sprendžiamos iškilusios problemos. Sisteminga tėvų (globėjų, rūpintojų) komunikacija leis užtikrinti mokinių tobulėjimą bei individualią akademinę pažangą, esant poreikiui, laiku suteikti arba koreguoti švietimo pagalbos specialistų teikiamą pagalbą. Dalyvaudami renginiuose, savanoriaudami tėvai (globėjai, rūpintojai) aktyviau įsitrauks į Progimnazijos veiklą, operatyviau bus sprendžiami iškylantys nesusipratimai, formuojama Progimnazijos kultūra, grįsta dialogu ir susitarimais, pagarba ir abipusiu pasitikėjimu.

*01.01.02. Priemonė. Švietimo pagalbos teikimas.*

Įgyvendinus šią priemonę savalaikiai ir kokybiškai bus teikiama pagalba specialiųjų poreikių turintiems mokiniams. Pagal poreikį ją teiks švietimo pagalbos specialistai: logopedas, specialusis ir socialinis pedagogai, psichologas, 8 mokytojų padėjėjai. Švietimo pagalbos specialistai, atsiradus poreikiui, konsultuos ne tik mokinius, bet ir jų tėvus (globėjus, rūpintojus), mokytojus. Savalaikė ir veiksminga pagalba bus teikiama 59 1-8 klasių mokiniams, turintiems kalbėjimo ir kalbos sutrikimų, iš jų 15 ikimokyklinio ir priešmokyklinio ugdymo grupėse besiugdančių vaikų, 32 specialiųjų ugdymosi poreikių turintiems mokiniams. 11 mokinių teikiama socialinio pedagogo ir 22 mokiniams psichologo pagalba pagal pedagoginės psichologinės tarnybos rekomendacijas. Progimnazijos psichologės atliekama pirmų ir penktų klasių bei naujai į mokyklą priimtų mokinių adaptacijos anketinė apklausa padės išsiaiškinti kylančias problemas, adaptacijos sunkumus, o laiku teikiama pagalba leis ugdytiniams užtikrinti tinkamą emocinę ugdymosi aplinką.

*01.01.03. Priemonė. Mokinių savarankiškumo ugdymo ir pasirinkimo galimybių plėtra.*

Įgyvendinus šią priemonę, Progimnazija siūlys 36 mokomųjų dalykų modulius ir konsultacijas: 13,5 (iš jų 7 pradinių klasių) mokymosi sunkumų turintiems mokiniams, 14,5 (iš jų 5 pradinių klasių) žinių gilinimui gabiems mokiniams, 8 diferencijuotam mokymui ir 28 neformaliojo švietimo programas, sudarys sąlygas dalyvauti 10 tarptautinių projektų. Tokiu būdu bus užtikrintos mokinių pasirinkimo galimybės, formuosis dalykinių ir asmeninių kompetencijų ugdymas, plėtosis mokinių akiratis, didės atsakomybė už mokymosi pasiekimus, stiprės savarankiškumo ugdymas.

*01.01.04. Priemonė. Tikslinių edukacinių renginių/veiklų organizavimas***.**

Vykdant šią priemonę, Progimnazijoje bus teikiamos kokybiškos ugdymo(si) paslaugos 40 ikimokyklinio, 20 priešmokyklinio, 273 pradinio bei 200 pagrindinio ugdymo mokiniams ugdyti(s) savarankiškumą, kūrybiškumą. Mokytojams, organizuojantiems ugdomąją veiklą, neformalųjį švietimą bei edukacinius renginius, įgyjant naujų kompetencijų, keliant kvalifikaciją bus sudarytos galimybės įvairinti ugdymo procesą, plėtoti mokinių dalykines ir asmenines kompetencijas, siekti individualios kiekvieno mokinio pažangos. Edukacinės veiklos, vykdomos netradicinėse erdvėse, už Progimnazijos ribų, žadins mokinių smalsumą, skatins jų aktyvumą, kels mokymosi motyvaciją, mokys spręsti problemas ir ugdys kūrybiškumą.

Tiksliniai renginiai numatomi vieneriems metams, planuojant Progimnazijos veiklą (gruodžio mėn.) ir atsispindi Progimnazijos metiniame veiklos plane.

**01.02. Uždavinys. Progimnazijos bendruomenės skatinimas dalintis gerąja patirtimi,** **didinant kiekvieno bendruomenės nario pasidalintąją lyderystę.**

Įgyvendinant šį uždavinį, bus vykdomos šios priemonės:

*01.02.01. Priemonė. Dalyvavimas respublikinėse ir miesto gerosios patirties sklaidos renginiuose.*

Vykdant šią priemonę, bus stiprinamas visų grandžių bendradarbiavimas didinant kiekvieno bendruomenės nario pasidalintąją lyderystę – Progimnazijos veikla bus orientuota į darnų komandos darbą. Bus sistemingai plėtojama įvairių mokomųjų dalykų mokytojų gerosios patirties sklaida metodinės veiklos klausimais, 40 proc. mokytojų dalinsis gerąja patirtimi pristatydami Progimnazijos veiklą, vykdomus tarptautinius Erasmus + ir eTwinning projektus skaitydami pranešimus, rengdami projektų veiklų pristatymus, 50 proc. Progimnazijos mokytojų dalyvaus respublikiniuose ir miesto gerosios patirties sklaidos renginiuose.

*01.02.02. Priemonė. Pedagogų ir švietimo pagalbos specialistų kvalifikacijos tobulinimas.*

Įgyvendinus šią priemonę, pedagogų ir švietimo pagalbos specialistų kvalifikacijos tobulinimas bus vykdomas kryptingai, atsižvelgiant į Progimnazijos išsikeltus tikslus ir uždavinius. Sudarytos sąlygos kiekvienam mokytojui bei švietimo pagalbos specialistui sistemingai tobulinti dalykines ir bendrąsias kompetencijas (vidutiniškai 5 dienas per metus) seminaruose, kvalifikacijos tobulinimo programose. Per mokslo metus bus organizuotos 3 kvalifikacijos tobulinimo programos visai Progimnazijos bendruomenei: viena jų skirta Atnaujinto ugdymo turinio diegimo tęstinumui, kita Įtraukiosios mokyklos kūrimui, trečia komandos formavimui, pozityvių tarpusavio santykių kūrimui, mikroklimato gerinimui.

**02. TIKSLAS. Kurti šiuolaikinę, mokymąsi skatinančią aplinką.**

Siekiant šio tikslo, Tauralaukio progimnazijai persikėlus į naujas patalpas, sistemingai kursime šiuolaikinę, mokymąsi skatinančią aplinką, padėsiančią tobulinti ugdymo(si) kokybę, siekti kiekvieno mokinio ūgties. Gerinant ugdymo(si) aplinką, ikimokyklinio ir priešmokyklinio ugdymo grupių vaikus, Progimnazijos renovacijos laikotarpiu nuo 2023-09-01 d., perkeliame į modulinius pastatus, esančius lopšelio – darželio „Obelėlė“ teritorijoje, adresu: Valstiečių g.10, Klaipėda. Naujame Tauralaukio progimnazijos pastate, esančiame Senvagės g.4,6 Klaipėdoje, suformuotos šiuolaikinės netradicinės ugdymo(si) erdvės su vidaus ir lauko amfiteatrais, biologijos, fizikos – chemijos laboratorijomis, biblioteka - informacijos centru, aprūpintu naujais kompiuteriais, spausdinimo ir kopijavimo technika, ugdymo procesui reikiamomis mokymo priemonėmis, vadovėliais, dalykine bei grožine literatūra, įgalins teikti kokybiškas ugdymo paslaugas, formuoti ir palaikyti kiekvieno mokinio mokymosi motyvaciją, sudarant sąlygas mokymosi sėkmei patirti. Progimnazijoje ir toliau bus kuriama ne tik fiziškai, bet ir psichologiškai saugi ugdymo(si) aplinka, tobulinami bendravimo įgūdžiai, mokiniai mokomi labiau pasitikėti savimi, visuomenei priimtinais būdais reikšti savo emocijas, spręsti konfliktus, priimti sprendimus bei prisiimti asmeninę atsakomybę. 5-8 klasių mokinių anketinė apklausa „Dialogu ir susitarimais grįstos kultūros kūrimas Tauralaukio progimnazijoje“ parodė, kad didesnį dėmesį turėsime skirti mokinių kultūros ir sąmoningos drausmės ugdymui.

Daugiau dėmesio skirsime Vaiko gerovės komisijos veiklos efektyvinimui bei teikiamų neformaliojo vaikų švietimo paslaugų kokybės gerinimui, siūlomų programų įvairovei.

Tikslo įgyvendinimo pažanga matuojama pagal lentelėje pateikiamus rezultato vertinimo kriterijus:

| Rezultato vertinimo kriterijaus pavadinimas ir mato vienetas | 2023-ųjų metų faktas | 2024-ųjų metų | 2025-ųjų metų | 2026-ųjų metų |
| --- | --- | --- | --- | --- |
| 1. Užtikrinama saugi, moderni ir sveika, higienos normas atitinkanti, ugdymo aplinka, (proc.) | 100 | 100 | 100 | 100 |
| 2. Teikiamos maitinimo paslaugos atitinka teisės aktų nustatytus reikalavimus, (proc.) | 100 | 100 | 100 | 100 |
| 3. Darbuotojų pareigybių skaičius neviršija nustatyto didžiausio leistino pareigybių skaičiaus, (proc.) | 100 | 100 | 100 | 100 |
| 4. Didėja neformaliojo vaikų švietimo programų pasiūla naujai parengus arba atnaujinus neformaliojo švietimo programas. | 28 | 30 | 32 | 35 |
| 5. Gerinamas klasių mikroklimatas organizuojant tikslines socialinių įgūdžių formavimo grupes (vnt.) | 2 | 3 | 4 | 5 |

**02. Tikslą ĮGYVENDINANtys uždaviniai ir priemonės**

Progimnazija, siekdama numatyto tikslo, planuoja vykdyti:

**02.01. Uždavinys. Turtinti edukacines aplinkas.**

Įgyvendinant šį uždavinį, bus vykdomos šios priemonės:

*02.01.01. Priemonė. Ugdymo aplinkos funkcionavimo užtikrinimas***.**

Įgyvendinus šią priemonę, Progimnazijai įsikūrus naujose patalpose Senvagės g. 4,6 bus užtikrinta saugi, higienos normų ir teisės aktų reikalavimus atitinkanti mokymo(si) aplinka. Gerės Progimnazijos materialinė padėtis: bibliotekoje bus įkurtas informacijos centras, sistemingai įsigyjama ugdymo procesui reikalingos mokymo priemonės (skaitmeninės), nauji vadovėliai bei grožinė literatūra, įrengtas informacinių technologijų kabinetas su 36 kompiuterizuotomis darbo vietomis, nupirkti 3 kopijavimo aparatai, visos klasės bus aprūpintos interaktyviais ekranais.

*02.01.02. Priemonė. Mokinių saviraiškos poreikių tenkinimas.*

Vykdant šią priemonę, bus sudarytos sąlygos mokinių užimtumui, veiklos įvairovei, gebėjimų, interesų, saviraiškos poreikių tenkinimui pagal Progimnazijoje įgyvendinamas 28 neformaliojo vaikų švietimo programas*.* Kasmet analizuojamas neformaliojo švietimo poreikis, parengiamos naujos arba atnaujinamos esamos neformaliojo švietimo programos didinant jų įvairovę ir pasiūlą.

Dalyvavimas tarptautiniuose e-Twinning ir Erasmus projektuose sudarys galimybes kiekvienam Progimnazijos mokiniui tenkinti saviraiškos poreikius patiriant ugdymo(si) proceso įvairovę, aktyviojo mokymosi bendraujant ir bendradarbiaujant su projektų partneriais iš užsienio šalių galimybes, padės ugdytis bendrąsias ir dalykines kompetencijas, tobulinti užsienio kalbų (anglų, vokiečių) žinias.

*02.01.03. Priemonė. Mikroklimato klasėse gerinimas*.

Įgyvendinant šią priemonę, bus organizuotas tikslinis 5-8 klasių mokinių socialinių įgūdžių formavimas, įgyvendinant socialinių įgūdžių programą, ugdoma mokinių emocinė kultūra. Į priešmokyklinės grupės ir pradinių klasių ugdymo turinį integruota Lions QUEST „Laikas kartu“ programa, formuos įgūdžius, padedančius patirti mokymosi sėkmę. Atliekami pirmų ir penktų klasių mokinių adaptacijos, penktų-aštuntų mikroklimato tyrimai lengvins mokinių adaptaciją, gerins klasių mikroklimatą, mokys emocijų raiškos kultūros, sąmoningos drausmės, kokybiško bendravimo ir bendradarbiavimo. 100 proc. Progimnazijoje besimokančių mokinių dalyvaus Kultūros paso programose.

**02.02. Uždavinys. Teikti papildomas paslaugas.** Įgyvendinant šį uždavinį, Progimnazijoje bus vykdomos šios priemonės:

*02.02.01. Priemonė. Vaikų maitinimo užtikrinimas.*

Įgyvendinus šią priemonę, Progimnazijoje bus organizuotas kokybiškas (esant poreikiui, pritaikytas arba tausojantis) 1–8 klasių mokinių maitinimas Tauralaukio progimnazijoje. 140 pirmų – trečių klasių mokinių, besimokančių Donelaičio g. 10, Klaipėdoje maitinimas organizuojamas Vytauto Didžiojo gimnazijoje.

*02.02.02. Nemokamo maitinimo organizavimo užtikrinimas.*

Socialiai remtini mokiniai gaus nemokamą maitinimą arba jiems skirtą maisto paketą mokinių atostogų ir karantino metu.

*02.02.03. Priemonė. Pailgintos dienos grupių paslaugų teikimas*.

Vykdant šią priemonę, Progimnazijoje bus teikiama kokybiška popamokinės veiklos paslauga 121 pradinių klasių mokiniui. Progimnazijoje veikia 5 pailgintos dienos grupės, paslaugai užtikrinti skiriama 3,55 etato. Priemonė finansuojama tėvų (globėjų, rūpintojų) ir Savivaldybės biudžeto lėšomis teisės aktų nustatyta tvarka.

**STRATEGINIO PLANO PRIEDAS.** Strateginio plano tikslų, uždavinių, priemonių, priemonių išlaidų ir produkto kriterijų suvestinė, 6 lapai.

Direktorė Rima Narkienė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**KLAIPĖDOS TAURALAUKIO PROGIMNAZIJA, KODAS 29179271,**

**2023–2025 METŲ STRATEGINIO PLANO**

**TIKSLŲ, UŽDAVINIŲ, PRIEMONIŲ, PRIEMONIŲ IŠLAIDŲ IR PRODUKTO KRITERIJŲ SUVESTINĖ**

**1 lentelė** (tūkst. Eur)

| Veiklos plano tikslo kodas | Uždavinio kodas | Priemonės kodas | Pavadinimas | Priemonės požymis | Asignavimų valdytojo kodas | Vykdytojas (skyrius / asmuo) | Finansavimo šaltinis | Asignavimai  2023-iesiems metams | Lėšų poreikis  2024iesiems metams | 2025-ųjų metų lėšų projektas | 2026-ųjų metų lėšų projektas | **Produkto kriterijaus** | | | |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Pavadinimas | planas | | |
| 2023-ieji metai | 2024-ieji metai | 2025-ieji metai |
| **01** | **Tikslas. Mokinių mokymosi pasiekimų gerinimas, veiksmingos pagalbos įvairių gebėjimų mokiniams teikimas** | | | | | | | | | | | | | | |
| **01** | **01** | **Uždavinys. Kiekvieno mokinio asmeninės pažangos (ūgties) užtikrinimas** | | | | | | | | | | | | | |
| **01**  **01** | **01**  **01** | **01**  **02** | Formaliojo ugdymo proceso orientavimas į ugdomosios veiklos tobulinimą taikant aktyviąsias mokymo(si) strategijas.  Papriemonė.  Individualios mokinio pažangos ir pasiekimų vertinimo sistemos taikymas.  Papriemonė  Ekologijos ir aplinkos technologijų sampratos elementų taikymas.  Švietimo pagalbos teikimas |  |  | Direktoriaus pavaduotojos ugdymui  Direktoriaus  pavaduotojos ugdymui | **SB(VB)**  **SB(VB)** | 935,23  102,02 | 935,23  102,02 | 935,23  102,02 | 935,23  102,02 | Mokinių skaičius, vnt. | 533 | 650 | 650 |
| Pedagoginių darbuotojų etatų skaičius, vnt. | 51,92 | 51,92 | 51,92 |
| Dirbančių mokytojų skaičius, vnt. | 43 | 43 | 43 |
| Logopedinę pagalbą gavusių asmenų skaičius, vnt. | 74 | 74 | 74 |
| Konsultacinę pagalbą gavusių asmenų skaičius, vnt. | 74 | 74 | 74 |
| Švietimo pagalbą teikiančių asmenų skaičius, vnt. | 12 | 12 | 12 |
| **01** | **01** | **03** | Mokinių savarankiškumo ugdymo ir pasirinkimo galimybių plėtra |  |  | Direktoriaus pavaduotojai ugdymui |  |  |  |  |  | Vaikų skaičius, vnt. | 533 | 650 | 650 |
| Neformaliojo švietimo mokytojų sk. | 22 | 25 | 25 |
| **SB(VB)** | 10,68 | 10,68 | 10,68 | 10,68 | Neformaliojo švietimo val. sk. | 1247 | 1247 | 1247 |
| **SB(VB)** | 10,68 | 10,68 | 10,68 | 10,68 | Valandos, skirtos mokinių poreikiams | 1728 | 1728 | 1728 |
| **01** | **01** | **04** | Tikslinių edukacinių renginių/veiklų organizavimas |  |  | Direktorius | **Kt.** | 2,0 | 2,0 | 2,0 | 2,0 | Vaikų skaičius, vnt. | 533 | 650 | 650 |
| Renginių skaičius, vnt. | 127 | 130 | 135 |
| **01** | **01** | **Iš viso uždaviniui:** | | | | | | **1060,61** | **1060,61** | **1060,61** | **1060,61** |  |  |  |  |
| **01** | **02** | **Uždavinys. Progimnazijos bendruomenės skatinimas dalintis gerąja patirtimi, didinant kiekvieno bendruomenės nario pasidalintąją lyderystę** | | | | | | | | | | | | | |
| **01** | **02** | **01** | Dalyvavimas respublikiniuose ir miesto gerosios patirties sklaidos renginiuose |  |  | Direktoriaus pavaduotojai ugdymui | **SB(VB)** | 0,8 | 0,8 | 0,8 | 0,8 | Pedagogų skaičius | 22 | 25 | 27 |
| **01** | **02** | **02** | Pedagogų ir švietimo pagalbos specialistų kvalifikacijos tobulinimas |  |  | Direktorius | **SB(VB)** | 3,3 | 3,3 | 3,3 | 3,3 | Pedagoginių darbuotojų  skaičius, vnt. | 51 | 51 | 51 |
| **01** | **02** | **03** | Tarptautinių projektų įgyvendinimas |  |  | Direktorius | **ES** | **-** | **-** | **-** | **-** | Projektų skaičius | 10 | 10 | 10 |
| Pedagogų skaičius | 43 | 43 | 43 |
| Mokinių skaičius | 533 | 650 | 650 |
| **01** | **02** | **Iš viso uždaviniui:** | | | | | | **4,1** | **4,1** | **4,1** | **4,1** |  |  |  |  |
| **01** | **Iš viso tikslui:** | | | | | | | **1064,71** | **1064,71** | **1064,71** | **1064,71** |  |  |  |  |
| **02** | **Tikslas. Kurti šiuolaikinę, mokymąsi skatinančią aplinką** | | | | | | | | | | | | | | |
| **02** | **01** | **Uždavinys. Turtinti edukacines aplinkas** | | | | | | | | | | | | | |
| **02** | **01** | **01** | Ugdymo aplinkos funkcionavimo užtikrinimas |  |  | Direktoriaus pavaduotojas ūkio ir bendriesiems klausimams | **SB** | 320,3 | 320,3 | 320,3 | 320,3 | Nepedagoginiai etatai, vnt. | 24,75 | 24,75 | 24,75 |
| **SB(VB)** | 0,3 | 0,8 | 0,8 | 0,8 | Įsigytos mokymo priemonės, vnt. | 18 | 108 | 108 |
| **SB(VB)** | 26,3 | 26,3 | 26,3 | 26,3 | Įsigyti vadovėliai | 1897 | 1897 | 1897 |
| **SB(VB)** | 7,3 | 7,3 | 7,3 | 7,3 | Kompiuterinės įrangos remontas, kasečių pildymas | 5 | 5 | 5 |
| **SB** | 2,6 | 2,6 | 2,6 | 2,6 | Pastatų ir įrenginių pastato priežiūra, remontas kv. m. | 1710 | 1710 | 1710 |
| **SB** | 9,3 | 9,3 | 9,3 | 9,3 | Ūkinis inventorius, vnt. | 130 | 130 | 130 |
| **02** | **01** | **02** | Mokinių saviraiškos poreikių tenkinimas |  |  | Direktoriaus pavaduotojai ugdymui | **SB** | 0,2 | 0,2 | 0,2 | 0,2 | Renginių organizavimas  Renginiuose dalyvaujančių mokinių dalis proc. | 127  90 | 130  95 | 135  95 |
| **02** | **01** | **03** | Tikslinių socialinių įgūdžių ugdymui grupių formavimas |  |  | Direktorius, psichologas, socialinis pedagogas | **SB(VB)** | 4,2 | 4,2 | 4,2 | 4,2 | Neformaliojo švietimo programos vnt. | 2 | 2 | 2 |
| **02** | **01** | **Iš viso uždaviniui:** | | | | | | **370,5** | **371,0** | **371,0** | **371,0** |  | | | |
| **02** | **02** | **Uždavinys. Teikti papildomas paslaugas** | | | | | | | | | | | | | |
| **02** | **02** | **01** | Vaikų maitinimo užtikrinimas |  |  | Direktoriaus pavaduotojas ūkio ir bendriesiems klausimams | **SB(SP)** | 33,6 | 33,6 | 33,6 | 33,6 | Vaikų skaičius, vnt. | 228 | 228 | 228 |
| Darbuotojų etatai, vnt. | 2,5 | 5 | 5 |
| Vyr. virėja | **SB(SP)** | 27,9 | 27,9 | 27,9 | 27,9 | Vaikų skaičius, vnt. | 228 | 228 | 228 |
| **02** | **02** | **02** | Nemokamo mokinių maitinimo organizavimas |  |  | Direktoriaus pavaduotojas ūkio ir bendriesiems klausimams | **SB(VB)** | 55,0 | 55,0 | 55,0 | 55,0 | Vaikų skaičius, vnt. | 184 | 184 | 184 |
| **SB** | 13,7 | 13,7 | 13,7 | 13,7 | Darbuotojų skaičius, vnt. | 0,1 | 0,1 | 0,1 |
| **02** | **02** | **03** | Pailgintos dienos grupės paslaugų teikimas |  |  | Direktoriaus pavaduotojai ugdymui | **SB(SP)** | 12,7 | 12,7 | 12,7 | 12,7 | Lankančių mokinių skaičius, vnt. | 121 | 144 | 165 |
| **SB** | 15,0 | 15,0 | 15,0 | 15,0 | Darbuotojų sk. vnt. | 7 | 8 | 9 |
| **02** | **02** | **Iš viso uždaviniui:** | | | | | | **1435,21** | **1435,71** | **1435,71** | **1435,71** |  |  |  |  |
| **02** | **Iš viso tikslui:** | | | | | | | **1064,71** | **1064,71** | **1064,71** | **1064,71** |  |  |  |  |
| **01** | **Iš viso veiklos planui:** | | | | | | | **2499,92** | **2500,42** | **2500,42** | **2500,42** |  | | | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2 lentelė**

FINANSAVIMO ŠALTINIŲ SUVESTINĖ

| **Finansavimo šaltiniai** | Asignavimai 2023-iesiems metams | Lėšų poreikis 2024-iesiems  metams | 2025-jų metų  lėšų projektas | 2026-ųjų metų lėšų projektas |
| --- | --- | --- | --- | --- |
| **SAVIVALDYBĖS LĖŠOS, IŠ VISO:** | **1422,929** | **1422,929** | **1422,929** | **1422,929** |
| Savivaldybės biudžeto lėšos **SB** | 402,0 | 402,0 | 402,0 | 402,0 |
| Apyvartos lėšų likutis **SB(L)** |  |  |  |  |
| Savivaldybės biudžeto apyvartos lėšos ES finansinės paramos programų laikinam lėšų stygiui dengti **SB(ESA)** |  |  |  |  |
| Savivaldybės aplinkos apsaugos rėmimo specialiosios programos lėšos **SB(AA)** |  |  |  |  |
| Savivaldybės aplinkos apsaugos rėmimo specialiosios programos lėšų likutis **SB(AAL)** |  |  |  |  |
| Specialiosios programos lėšos (pajamos už atsitiktines paslaugas) **SB(SP)** | 85,7 | 85,7 | 85,7 | 85,7 |
| Valstybės biudžeto specialiosios tikslinės dotacijos lėšos **SB(VB)** | 935,229 | 935,229 | 935,229 | 935,229 |
| Vietinės rinkliavos lėšos **SB(VR)** |  |  |  |  |
| Gautinos lėšos iš kitų savivaldybių atsiskaitymui už atvykusius mokinius **SB(MK)** |  |  |  |  |
| Paskolos lėšos **SB(P)** |  |  |  |  |
| Savivaldybės privatizavimo fondo lėšos **PF** |  |  |  |  |
| **KITI ŠALTINIAI, IŠ VISO:** | **9,371** | **9,371** | **9,371** | **9,371** |
| Europos Sąjungos paramos lėšos **ES** | 2,75 | 2,75 | 2,75 | 2,75 |
| Kelių priežiūros ir plėtros programos lėšos **KPP** |  |  |  |  |
| Klaipėdos valstybinio jūrų uosto direkcijos lėšos **KVJUD** |  |  |  |  |
| Valstybės biudžeto lėšos **LRVB** |  |  |  |  |
| Privalomojo sveikatos draudimo fondo lėšos **PSDF** |  |  |  |  |
| Kiti finansavimo šaltiniai **Kt.** | 6,621 | 6,621 | 6,621 | 6,621 |
| **IŠ VISO:** | **1432,13** | **1432,13** | **1432,13** | **1432,13** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_